Vtáčnik

Vtáčnik (saksa keeles Vogelgebirge) on põhiliselt andesiidist koosnev mäestik Slovakkias Nitra ja Hroni jõe vahel, osa Lääne-Karpaatidest. Mäestiku kõrgeim tipp on Vtáčnik kõrgusega 1346 meetrit.

Geoloogia 

Vtáčnik tekkis miotseenis, Tortoni, Serravalli ja Langhi lademete tekke ajal 16,5–8,5 miljonit aastat tagasi. Mäestik tekkis Banská Štiavnica piirkonnas asunud kihtvulkaanide laavavooludest ja bretšast, kujunedes samal ajal koos naabruses asuva Kremnica mäestikuga. Varem selles piirkonnas asunud liivakivi ja konglomeraatidega madalik, kus asus ka kivisöesooni, täitus purskekivimite kihiga, mille alumise osa moodustab basalt, ülemised kihid koosnevad aga andesiidist. Mattunud söekihte kaevandatakse tänapäeval Novákys ja Handlovás.

Asend 

Vtáčnik piirneb järgmiste geograafiliste piirkondadega:
läänest põhjast ja kirdest piirab seda Hornonitrianska nõgu
lõunast piiravad seda Pohronský Inovec ja Štiavnica mäestik
idast piiravad seda Žiari nõgu ja Kremnica mäestik.

Viited

Välislingid 

Artikkel mäestiku kohta (slovaki keeles)
Infot piirkonna kohta; fotod (tšehhi keeles)

Euroopa mäestikud
Slovakkia mäestikud